Държавен вестник, бр. 61, 2014 г., стр. 27

БРОЙ  61	
Д Ъ Р Ж А В Е Н  В Е С Т Н И К 	
СТР.  27  
писмено становище до директора на ОДБХ 
с предложение за издаване на удостоверение 
за регистрация или отказ.
(8) За регистрацията по ал. 1 такси не се 
дължат.
Чл. 23. (1) В тридневен срок от получаването 
на становището по  чл. 22, ал. 7 директорът 
на ОДБХ издава удостоверение за регистрация 
или мотивирано отказва издаването му, когато 
не са изпълнени изискванията на чл. 22, ал. 5. 
(2) Действието на регистрацията, съответно 
удостоверението е безсрочно.
(3) Отказът по ал. 1 се съобщава и може 
да се обжалва по реда на Административно­
процесуалния кодекс.
(4) Непроизнасянето в срока по ал. 1 не 
се смята за мълчаливо съгласие.
(5) Издаденото удостоверение за регистра­
ция се вписва в регистъра по чл. 6, ал. 1, т. 11.
Чл. 24. (1) В 7-дневен срок от настъпва­
нето на промяна в обстоятелства, свързани 
с издаденото удостоверение по чл. 23, ал. 1, 
притежателят му подава в съответната ОДБХ 
заявление по образец, към което прилага до­
кументи, удостоверяващи промяната. 
(2) Удостоверението се преиздава при усло­
вията и по реда на чл. 22, ал. 3 – 8 и чл. 23. 
Ако промяната е в обстоятелства, за които 
не е необходимо извършване на проверка 
на място, удостоверението се преиздава в 
7-дневен срок.
Чл. 25. (1) Директорът на ОДБХ със заповед 
заличава регистрацията: 
1. по писмено искане на притежателя на 
удостоверението;
2. при груби или системни нарушения.
(2) При заличаване на регистрацията 
съгласно ал. 1 издаденото удостоверение по 
чл. 23, ал. 1 се обезсилва. 
(3) Заповедта по ал. 1, т. 2 се съобщава и 
може да се обжалва по реда на Администра­
тивнопроцесуалния кодекс.
Чл. 26. (1) Фитосанитарният контрол се 
извършва чрез редовни и внезапни проверки, 
проверки при внос и транзитно преминаване, 
износ и реекспорт и проверки при наличие 
на данни за нарушение.
(2) Проверките по ал. 1 обхващат растени­
ята, растителните продукти и другите обекти.
(3) Редовните проверки се извършват на 
място най-малко веднъж годишно и най-малко 
чрез визуално наблюдение. 
(4) Контролните проби при извършване на 
проверките по ал. 1 се вземат по ред, определен 
в наредбата по чл. 16, ал. 2, и се изследват 
в Централната лаборатория по карантина на 
растенията (ЦЛКР).
Чл. 27. (1) Растителен паспорт или фи­
тосанитарен сертификат за растенията и 
растителните продукти по чл. 19, ал. 1, т. 4 
се издава от инспектор по растителна защита 
на БАБХ при условия и по ред, определени в 
наредбата по чл. 16, ал. 2.
(2) За издаването на растителен паспорт 
или фитосанитарен сертификат се заплащат 
такси съгласно тарифата по чл. 5, ал. 1.
Чл. 28. (1) Когато при извършване на про­
верка по чл. 26, ал. 1 има съмнение или бъде 
установена зараза от карантинен вредител, 
инспекторите по растителна защита: 
1. поставят под карантина растения, рас­
тителни продукти и други обекти, свързани 
с проверката;
2. вземат контролни проби за лабораторно 
изследване. 
(2) Когато при лабораторните изследвания 
бъде установена или потвърдена зараза от 
карантинен вредител, се налагат мерки по 
чл. 30, ал. 1. 
(3) Когато при лабораторните изследвания 
не бъде установена зараза от карантинен вре­
дител, карантината по ал. 1, т. 1 се отменя 
незабавно. 
(4) Актът по ал. 1, т. 1 може да се обжалва 
пред директора на съответната ОДБХ по реда 
на Административнопроцесуалния кодекс. 
Обжалването не спира изпълнението.
(5) Актът по ал. 1, т. 1 може да се обжалва 
по съдебен ред само ако е обжалван по адми­
нистративен ред по реда на ал. 4. Обжалването 
не спира изпълнението.
(6) Непроизнасянето в срок на директора 
на ОДБХ по ал. 4 се смята за потвърждаване 
на акта в обжалваната част.
Чл. 29. Всяко лице, което има съмнение 
или установи зараза от карантинен вредител, 
е длъжно незабавно да уведоми съответната 
ОДБХ, която извършва проверка по реда на 
чл. 28.
Чл. 30. (1) При установяване на зараза от 
карантинен вредител се прилагат една или 
няколко от следните мерки: 
1. поставяне под карантина на растения, 
растителни продукти и други обекти; 
2. забрана за засяване на семена, засаждане 
и размножаване на растения; 
3. химична, физична или механична об­
работка на растения, растителни продукти и 
други обекти; 
4. унищожаване на растения, растителни 
продукти и други обекти. 
(2) Когато установеният карантинен вре­
дител не присъства и не е разпространен на 
територията на страната, мерките по ал. 1 
се прилагат със заповед на изпълнителния 
директор на БАБХ.
(3) Когато установеният карантинен вреди­
тел присъства и е ограничено разпространен 
на територията на страната, мерките по ал. 1 
се прилагат със заповед на директора на съ­
ответната ОДБХ.
(4) В заповедите по ал. 2 и 3 се определят: